ལོ་རྒྱུས་ཀྱི་ཀློང་ཆེན་པོ་ནས་བལྟས་ན་དེ་རིང་གི་ན་ཟུག་ནི་ཆུང་ཆུང་ཞིག་གམ་ཡང་ན་སྔར་ནས་མྱངས་ཟིན་པ་ཞིག་རེད།བོད་ཀྱི་མེས་པོའི་ཆོས་ལུགས་ལ་ཕྱི་ནས་འོང་བའི་ཆོས་ལུགས་ཀྱིས་སྤྱི་ཚོགས་གོ་གནས་རྩོད་ཅིང་འཕྲོག་པའི་གོ་རིམ་ཁྲོད་དེ་རིང་དང་འདྲ་བའི་ན་ཟུག་མང་བོ་མེས་པོའི་ལུས་སེམས་གཉིས་ཀྱིས་མྱངས་ཡོད་པ་རེད།དེའི་ཕྱིར་ན་ཟུག་ནི་གོ་རིམ་ཞིག་ལས་གླེང་རི་བའི་གནས་ཤིག་མིན།གནད་ཀྱི་དོན་པོ་གང་ཞེ་ན།རང་ངོས་ནས་ན་ཟུག་འཇམ་ཐབས་ལ་འབད་དགོས་སམ་ཕྱི་རྐྱེན་ལ་བརྟེན་ཏེ་བཅོས་དགོས།གདམ་ང་འདི་ལས་སོ་སོའི་སྐྱིད་སྡུག་ལ་གནམ་ས་ལྟ་བུའི་ཁྱད་པར་ཆེན་པོ་ཤོར་འགྲོ་བ་ཐེ་ཚོམ་ཅི་ཡང་མེད་ཚོད་རེད།